ADVANC ตั้ง “ฮุย เวง ชอง” ควบตำแหน่งกรรมการผู้อำนวยการ มีผล 1 ต.ค.59
ADVANC ตั้ง "ฮุย เวง ชอง" ควบ 2 ตำแหน่ง “กรรมการผู้อำนวยการ”-“หัวหน้าคณะผู้บริหารด้านปฏิบัติการ” หวังเสริมศักยภาพดำเนินธุรกิจให้แข็งแกร่งมีผล 1 ต.ค.59
4 ต.ค. 2559

บริษัทแอดวานซ์ อินโฟร์ เซอร์วิส จำกัด (มหาชน) หรือ ADVANC ระบุว่า บริษัทประกาศแต่งตั้งผู้บริหารนาย ฮุย เวง ชอง ให้ดำรงตำแหน่ง กรรมการผู้อำนวยการ (President) อีก 1 ตำแหน่ง ควบคู่กับตำแหน่ง หัวหน้าคณะผู้บริหารด้านปฏิบัติการ โดยรับผิดชอบงานด้านการตลาด, การดูแลลูกค้าและบริการ, การพัฒนาโครงข่าย รวมทั้งการพัฒนาโซลูชันส์ใหม่ๆ ในการให้บริการดิจิทัล เพื่อเสริมศักยภาพการดำเนินธุรกิจให้มีความแข็งแกร่ง ตอบโจทย์ความต้องการของลูกค้าในโลกยุคดิจิทัลมากขึ้น โดยมีผลตั้งแต่วันที่ 1 ตุลาคม 2559
โดยนาย ฮุย เวง ชอง สำเร็จการศึกษาปริญญาโท ด้านบริหารธุรกิจ จาก The International Business Education and Research Program จากมหาวิทยาลัย Southern California ประเทศสหรัฐอเมริกา  โดยร่วมงานกับเอไอเอสมาตั้งแต่ปี พ.ศ.2549 จนถึงปัจจุบันรวมเป็นเวลาร่วม 10 ปี